2025 m. gegužės 23 d.
Vilnius

Pirkimo dalyviams pirkimo sąlygų aiškinimas


Nacionalinės teismų administracijos pirkimų organizatorius Centrinės viešųjų pirkimų informacinės sistemos priemonėmis (toliau - CVP IS) vykdo mažos vertės skelbiamą apklausą Panevėžio apylinkės teismo (juridinio asmens kodas 191444076) Rokiškio rūmų Kupiškyje pastato, esančio L. Stuokos-Gucevičiaus g. 10, Kupiškyje, šilumos punkto ir karšto vandens sistemos paprastojo remonto darbams pirkti .
Perkančioji organizacija CVP IS priemonėmis 2025 m. gegužės  23 d. gavo prašymą patikslinti pirkimo sąlygas:

Prašymas:
Prašome patikslinti 3.3.1.1. punktą nurodant, kad reikalingas specialiųjų statybos darbų vadovas, kadangi statybos darbų vadovo atestate nėra nurodomos darbų sritys – nurodomi tik statiniai.
	Atsakymas:
Patiksliname pirkimo sąlygų 3.3.1.1. punktą  ir išdėstome jį nauja redakcija:
Tiekėjas turi turėti specialiųjų statybos darbų vadovą*, kuris:
turi turėti neypatingojo statinio specialiųjų statybos darbų vadovo kvalifikaciją.
Statinių grupės: negyvenamieji pastatai. 
Statybos darbų sritys: statinio šildymo inžinerinių sistemų įrengimas.

* Pastaba: Taip pat bus tinkamu laikomas ir atestatas, suteikiantis jam teisę būti ypatingojo statinio specialiųjų statybos darbų vadovu. Taip pat bus tinkamu laikomas ir atestatas, kuriame nurodyti abu pastatų tipai „gyvenamieji ir negyvenamieji pastatai“.
Prašome teikiant pasiūlymą vadovautis patikslintu pirkimo sąlygų 3.3.1.1. punktu.  

